钦定古今图书集成/明伦汇编/闺媛典/第323卷 > 皇清五十六 > 萧齐蕃妻刘氏
## 钦定古今图书集成/明伦汇编/闺媛典/第323卷 > 皇清五十六 > 萧齐蕃妻刘氏

按《兴安县志》：“刘氏，萧齐蕃妻。归未数年，夫亡，二子俱在襁褓。值世乱，携子匿山谷间，藜藿充腹，九死一生。及事平，延师课子，为诸生，次登乡荐。”

===时正煜妻邓氏===

按《全州志》：“邓氏，时正煜妻。归未十年，夫亡。生子三，长八岁，馀皆襁褓。时流寇炽甚，粤兵四出无宁日，岁又大歉，氏拮据支持，保诸孤皆得成立。年八十终。”